ועדת הכנסת, כנסת 19, פרוטוקול מספר 98, 2014-06-11 10:30

יריב לוין: בוקר טוב, אני מתכבד לפתוח את הישיבה.

יריב לוין: על סדר-היום: קביעת ועדה לדיון בהצעת חוק לתיקון פקודת בתי הסוהר (מס' 48) (מניעת נזקי שביתת רעב), התשע"ד-2014 (מ/870).

יריב לוין: אני שוחחתי עם ראשי שתי הוועדות הנוגעות בדבר, שזה פנים, ו-וועדת החוקה, חוק ומשפט.

יריב לוין: סוכם על דעת שניהם שהצעת החוק תידון בוועדת הפנים, ולפיכך אני מציע להעביר אותה לוועדת הפנים.

יריב לוין: מי בעד?

יריב לוין: הצבעה בעד – פה אחד אושר.

יריב לוין: פה אחד.

יריב לוין: אין מתנגדים, אין נמנעים.

יריב לוין: אני רוצה להביא לידיעת הוועדה, בהמשך להחלטה שלנו מיום י"א סיוון התשע"ד, 9.6.14, בדבר הקמת הוועדה המיוחדת לדיון בהצעת חוק השידור הציבורי, התשע"ד-2014 (מ/869) – טוב שנמצא פה חבר הכנסת מקלב - יוכל לאשר את דבריי - שהודיעו לי מסיעת יהדות התורה שבמקרה הזה הנציג בוועדת המיוחדת יבוא מקרב סיעת ש"ס, כפי שהודיע לי חבר ועדת הכנסת מטעם סיעת יהדות התורה, חבר הכנסת מקלב.

אורי מקלב: בוועדה הבאה אנחנו נעשה את הדברים.

יריב לוין: נרשמה גם, כמובן, בקשתו, שוודאי תיענה.

יריב לוין: יו"ר סיעת ש"ס מסר שהחבר בוועדה יהיה חבר הכנסת דוד אזולאי.

יריב לוין: יו"ר סיעת העבודה מסר שהחבר בוועדה המיוחדת יהיה חבר הכנסת איתן כבל.

יריב לוין: ממלא מקומו יהיה חבר הכנסת נחמן שי.

יריב לוין: בכך השלמנו את הרכב הוועדה, ואני מקווה שחברתנו, חברת הכנסת קארין אלהרר, אכן תוביל אותה בבטחה ובמהירות, ותצליח להשלים את המשימה החשובה הזאת באופן שגם יבטיח את תקינות ופעולת השידור הציבורי, וגם ישמור על העובדים וגם ישיג את התוצאה שתשחרר את אזרחי ישראל מתשלום האגרה שמכבידה עליהם שלא לצורך.

יריב לוין: תודה רבה, הישיבה נעולה.

יריב לוין: אני אחדש את הישיבה רק כדי להודיע שלבקשת סיעת הבית היהודי, ממלא מקום קבוע מטעמה בוועדה המיוחדת לדיון בהצעת חוק השידור הציבורי יהיה חבר הכנסת יוני שטבון.

יריב לוין: החברה מטעם הבית היהודי היתה ונשארה חברת הכנסת איילת שקד.

יריב לוין: תודה, הישיבה נעולה.